ུགས་བརྙན་དང་། །རྨི་ལམ་སྒྱུ་མ་ཆུ་བུར་དང་། །
མིག་འཕྲུལ་འདྲ་བར་སུས་མཐོང་བ། །དེ་ནི་མངའ་བདག་ཏུ་བཤད་དོ། །ཞེས་སློབ་མས་བརྗོད་
ཅིང་དྲིལ་བུ་དཀྲོལ། སླར་ཡང་སློབ་མས་གཡས་རྡོ་རྗེ་སྙིང་གར་འཛིན་ཅིང་། གཡོན་དྲིལ་བུ་
དཀུར་བརྟེན་ནས། ཨོཾ་བཛྲ་ས་ཏྭ་ཏྭེ་ནོ་པ། ཏིཥྛ་ཊི་གྷོ་མེ་བྷ་བ། སུ་ཏོ་ཥྱོ་མེ་བྷ་ཝ། ཨ་ནུ་རཀྟོ་མེ་
བྷ་བ། སུ་པོ་ཥྱོ་མེ་བྷ་བ། སརྦ་སིད་དྷི་མ་མེ་པྲ་ཡ་ཙྪ། སརྦ་ཀརྨ་སུ་ཙ་མེ། ཙིཏྟཾ་ཤྲི་ཡཾཀུ་རུ་ཧཱུཾ།
142

་བ་འདུས་པ་བཞུགས་སོ། །
མོ
:。
ཧ་ཧ་ཧ་ཧ་ཧོཿ བྷ་ག་ཝཱན་སརྦ་ཏ་ཐཱ་ག་ཏ་བཛྲ་མཱ་མེ་མུཉྩ་བཛྲ་བྷ་བ་མ་ཧཱ་ས་མ་ཡ་ས་ཏྭ་ཨཱཿ
བཛྲ་གྷརྠེ་ཨཿ ཨཿ བཅོམ་ལྡན་ཁྱོད་ནི་གཟུང་འགྱུར་གྱིས། །བདག་ལ་བྱིན་གྱིས་བརླབ་ཏུ་
གསོལ། །ཅེས་པས་དྲིལ་བུའི་དབང་བསྐུར་རོ། །དེ་ནས་གསེར་རམ་དངུལ་གྱི་མིག་ཐུར་དུ་མིག་
སྨན་བཞག་པས་མིག་བྱུགས་ཤིང་། ༀ་བཛྲ་ནེ་ཏྲ་ཨ་པ་ཧར་པ་ཏྲ་ལཾ་ཧྰུྃ༔ ཇི་ལྟར་མིག་མཁན་
རྒྱལ་བོ་ཡིས། །འཇིག་རྟེན་རབ་རིབ་བསལ་བ་ལྟར། །བུ་ཁྱོད་ཀྱིས་ནི་མི་ཤེས་པའི། །ལིང་ཐོག་
རྒྱལ་བ་རྣམས་ཀྱིས་བསལ། །ཞེས་པས་མིག་སྦྱངས་ཏེ། ཡི་གེ་ཨས་བྱིན་གྱིས་བརླབས་པའི་མེ་
ལོང་བསྟན་ཅིང་། ཆོས་རྣམས་གཟུགས་བརྙན་ལྟ་བུ་སྟེ། །གསལ་ཞིང་དྭངས་ལ་རྙོག་པ་མེད། །
གཟུང་དུ་མེད་ཅིང་བརྗོད་དུ་མེད། །རྒྱུ་དང་ལས་ལས་ཀུན་ཏུ་འབྱུང་། །རང་བཞིན་མེད་ཅིང་
གནས་མེད་པའི། །ཆོས་རྣམས་དེ་ལྟར་ཤེས་ནས་ནི། །སེམས་ཅན་དོན་ནི་མཚུངས་མེད་ཀྱིས། །
རྒྱལ་བ་རྣམས་ཀྱིས་ཐུགས་ལས་སྐྱེས། །ཞེས་བརྗོད་དེ་དོན་བཤད་པས་མེ་ལོང་གི་དབང་བསྐུར་
རོ། །དེ་ནས་སློབ་དཔོན་གྱིས་ལག་པ་གཡོན་པས་ཆོས་གོས་ཀྱི་གྲྭ་འཛིན་ཅིང་། གཡས་པ་མཆོག་
སྦྱིན་གྱི་ཕྱག་རྒྱར་ལྡན་པས། དེ་བཞིན་གཤེགས་པ་ཐམས་ཅད་དང་ཐབས་ཅིག་ཏུ་ཚིགས་བཅད་
འདི་བརྗོད་ཅིང་། སློབ་མ་ལུང་བསྟན་པར་བྱ་སྟེ། སྲིད་པའི་ངན་འགྲོ་ལས་འདོན་ནས། །སྲིད་པ་
ཤིན་ཏུ་དག་བྱའི་ཕྱིར། །རྡོ་རྗེ་སེམས་དཔའ་དེ་བཞིན་གཤེགས། །བདག་གིས་ཁྱོད་ལུང་བསྟན་
པར་བྱ། །ཐེག་པ་བདེ་ཆེན་འདི་ལས་ནི། །ཁྱོད་ལ་སླར་ཡང་འཆི་བ་མེད། །དེ་རིང་བདུད་རྣམས་
ཕམ་བྱས་ནས། །གྲོང་ཁྱེར་དམ་པར་རབ་ཏུ་ཞུགས། །དེང་དུ་ཁྱོད་ཀྱིས་སངས་རྒྱས་ཉིད། །ཐོབ་
འགྱུར་འདི་ལ་ཐེ་ཚོམ་མེད། །ཅེས་ལུང་བསྟན་ནས། དེ་བཞིན་གཤེགས་པ་ཐམས་ཅད་ཀྱིས་
མགྲིན་གཅིག་ཏུ། ཨཾ་བཛྲ་ས་ཏྭ་སྟཱཾ་ཨ་བྷི་ཥིཉྙཱ་མི་བཛྲ་ནཱ་མ་ཨ་བྷི་ཥེ་ཀ་ཏཿ ཤྲི་ཨ་ནུ་རཀྵ་བཛྲ་ཏ་
ཐཱ་ག་ཏ་ས་མ་ཡ་སིད་དྷི་ས་མ་ཡ་སྟཱཾ་བྷུ་ར་བྷུ་བ༔ སྭཨཿ ཞེས་པས་མིང་གི་དབང་བསྐུར་རོ། །དེ་
143

།བོ་དོང་པཎ་ཆེན་གྱི་གསུང་འབུམ་ཆེན་མོ།
ནས་ཕྱག་མཚན་དབང་བསྐུར་བ་ནི། སློབ་དཔོན་གྱི་དབང་བསྐུར་བའི་ཕྱིར། སེམས་ཅན་ཀུན་
ལ་ཕན་དོན་དུ། །འཇིག་རྟེན་ཀུན་ཏུ་ཐམས་ཅད་ནས། །གདུལ་བྱ་ཇི་བཞིན་ཆོས་ཀྱི་ནི། །འཁོར་
ལོ་སྣ་ཚོགས་བསྐོར་བར་གྱིས། །ཛ་ཡ་ཛ་ཡ་སརྦ་ཏ་ཐཱ་ག་ཏ་ཨ་དྷི་པ་ཏི་པྲ་བརྟ་ཡ་དྷརྨ་ཙཀྲ །ཞེས་
པས་འཁོར་ལོའི་ཕྱག་མཚན་གྱི་དབང་བསྐུར་རོ། །སེམས་ཅན་ཀུན་ལ་ཕན་པའི་ཕྱིར། །འཇིག་
རྟེན་ཀུན་ལ་ཐམས་ཅད་དུ། །ཇི་ལྟར་སྣ་ཚོགས་འདུལ་འགྱུར་བའི། །སངས་རྒྱས་རིན་ཆེན་རབ་ཏུ་
སྦྱོར། །ཨོཾ་བཛྲ་རཏྣ་སརྦ་དྷརྨབི་ཤུད་ཛྙ་ནཨ་བི་ཥེ་ཀ་པྲ་བ་ཏ་ཨོཾ་ཨོཾ་ཞེས་པས་རིན་པོ་ཆེའི་ཕྱག་
མཚན་གྱི་དབང་བསྐུར་རོ། །སེམས་ཅན་ཀུན་ལ་ཕན་དོནདུ། །གདུལ་བྱ་ཇི་བཞིན་འདོད་ཆགས་
ནི། །སྤྱོད་པ་སྣ་ཚོགས་བསྟན་པར་གྱིས། །ཨོཾ་བཛྲ་དྷརྨ༔ སརྦ་དྷརྨ་བི་ཤུད་དྷ་ཛྙ་ན་ར་ག་པདྨ་ད་
ལ་སྭ་བྷ་ཧྲི་ཨ༔ ཞེས་པས་པདྨའི་ཕྱག་མཚན་གྱིས་དབང་བསྐུར་རོ། །སེམས་ཅན་ཀུན་ལ་ཕན་
དོན་དུ། །འཇིག་རྟེན་ཀུན་ཏུ་ཐམས་ཅད་ནས། །གདུལ་བྱ་ཇི་བཞིན་རྡོ་རྗེ་ཡི། །མཆོད་པ་སྣ་
ཚོགས་འཇུག་པར་གྱིས། །ཨོཾ་བཛྲ་ཀརྨ་སརྦ་དྷརྨ་བི་ཤུད་དྷ་ཛྙ་སརྦ་པཱུ་ཛ་སྭ་བྷ་ཝ་ཨ༔ ཞེས་པས་
སྣ་ཚོགས་རྡོ་རྗེའི་ཕྱག་མཚན་གྱིས་དབང་བསྐར་རོ། །དེ་ནས་སངས་རྒྱས་ཀུན་གྱིས་གསུངས་
པའི་དམ་ཚིག་བསྒྲག་པར་བྱ་སྟེ། །ཁྱོད་ཀྱིས་སྲོག་ཆགས་གསད་པར་བྱ། །རྫུནགྱི་ཚིག་ཀྱང་སྨྲ་
བར་བྱ། །མ་བྱིན་པར་ཡང་ཁྱོད་ཀྱིས་བླང་། །གཞན་གྱི་ཆུང་མ་བསྟེན་པར་བྱ། །རྡོ་རྗེ་དྲིལ་བུའི་
ཕྱག་རྒྱ་ནི། །ནམ་ཡང་འདོར་བར་མི་བྱའོ། །སློབ་དཔོན་བརྙས་པར་མི་བྱ་སྟེ། །འདི་ནི་སངས་
རྒྱས་ཀུན་དང་མཉམ། །བླ་མ་སངས་རྒྱས་ཀུན་མཉམ་པས། །སློབ་དཔོན་ལ་ནི་གང་བརྙས་པ། །
དེས་ནི་སངས་རྒྱས་ཀུན་བརྙས་པས། །རྟག་ཏུ་སྡུག་བསྔལ་འཐོབ་པར་འགྱུར། །དེ་ཕྱིར་སངས་
རྒྱས་འབྲས་འདོད་ཅིང་། །གུས་དང་ལྡན་པའི་སེམས་ཅན་གྱིས། །བསམ་ཡས་འབྲས་བུ་སྩོལ་
བས་སོ། །འདི་ལ་འབད་པ་ཀུན་གྱིས་མཆོད། །བྱང་ཆུབ་གོ་འཕང་སླ་འམ་ཅི། །སྲིད་པ་སེལ་བར་
144

འདུས་པ་བཞུགས་སོ།
མོ༽
སུ་ཡིས་ནུས། །གང་ལ་སྐྱེས་ཤིང་འཆི་བ་མེད། །གང་ཞིག་ལས་གཉིས་ལ་ནུས་ལྡན། །རྡོ་རྗེ་སློབ་
དཔོན་མེད་པར་ནི། །ཉོན་མོངས་ཐམས་ཅད་སྤོང་བ་དང་། །མྱ་ངན་འདས་ཞི་གོ་འཕང་དང་། །
ཕྱིར་མི་ལྡོག་པ་འཐོབ་མི་འགྱུར། །རང་གི་དམ་ཚིག་རྟག་ཏུ་སྒྲུབས། །རྟག་ཏུ་དེ་བཞིན་གཤེགས་
རྣམས་མཆོད། །རྟག་ཏུ་བླ་མ་ལ་དབུལ་བྱ། །འདི་ནི་སངས་རྒྱས་ཀུན་དང་མཉམ། །ཐབས་དང་
ཤེས་རབ་ལྡན་སེམས་ཀྱིས། །མི་བྱ་བ་ནི་ཅི་ཡང་མེད། །རྟག་ཏུ་རྣམ་རྟོག་མེད་གྱུར་ནས། །ཁྱོད་
ཀྱིས་འདོད་པ་ལྔ་རྣམས་སྤྱོད། །སངས་རྒྱས་ཀུན་གྱིས་མཐུན་གསུངས་ཤིང་། །བཀའ་ལུང་དམ་
པ་རྟག་པ་ཡིས། །དམ་ཚིག་དང་ནི་སྡོམ་པ་འདི། །ཁྱོད་ཀྱིས་རྟག་ཏུ་བསྲུང་བར་བྱ། །ཞེས་བརྗོད་
ཅིང་དོན་བཤད་པར་བྱའོ། །དེ་ནས་ཡོན་དབུལ་ལ་ལྷ་ལ་ཡོན་དབུལ་བ་ནི། སློབ་མའི་འབྱོར་པ་
ཇི་ལྟ་བ་བཞིན་དུ་དཀྱིལ་འཁོར་བའི་ལྷ་རེ་རེ་ལ་ཡོན་རབ་ན་བཟའ་དང་།
རིན་པོ་ཆེའི་རྒྱན།
འབྲིང་རེ་རེ་ལ་གོས་ཟུང་རེ་རེ། ཐ་མ་སྤྱི་ཟུང་གཅིག དད་པ་ཆེན་པོ་སྔོན་དུ་འགྲོ་བས་ཡིད་ཀྱིས་
ཀྱང་རྒྱ་ཆེར་སྤྲུལ་ཏེ། གླུ་དང་གར་དང་རོལ་མོ་དང་བཅས་པས། ཨཾ་ཨ་ནུད་ཏ་ར་སརྦ་པུ་ཛ་མེ་ག་
ས་མུད་ག་ཏེ་སྥ་ར་ན་ཧི་མཾ་ག་ག་ནཁཾ་ཧཱུཾ་ཕཊ་སྭཱ་ཧྭ་ཞེས་བརྗོད་ལ། ཕྱིའི་མཆོད་པ་དབུལ་ཞིང་
གསང་བའི་མཆོད་པ་དང་། གླུ་དང་གར་དང་རོལ་མོ་དང་བཅས་པའི་བཟའ་བཏུང་སྣ་ཚོགས་
པས་དཀྱིལ་འཁོར་གྱི་ལྷ་ཚོགས་མཆོད་པར་བྱའོ། །བླ་མ་ལ་ཡོན་དབུལ་བ་ནི། བྱང་ཆུབ་སྩོལ་
བར་མཛད་པའི་བླ་མ་ལ། །ཡོན་དབུལ་བ་དང་། དེ་ལྟར་བྱ་དགོས་པའི་རྒྱུ་མཚན་དང་བླ་མ་ལ་ཇི་
ལྟར་བལྟ་བ་ནི། ཡུལ་དང་ཡིད་འོང་ཆུང་མ་དང་། །རིན་པོ་ཆེ་དང་གསེར་འབར་དང་། །ནོར་བུ་
མུ་ཏིག་བྱུ་རུ་དང་། །ལུས་པོ་ཡང་ནི་དབུལ་བས་སོ། །དེ་ཉིད་མི་ཟད་པ་འདོད་པས། །གང་ཡང་
ཅི་ཡང་ཆེས་ཡིད་དུ། །འོང་དང་ཆེ་ཁྱད་འཕགས་པ་ཉིད། །དེ་དེ་བླ་མ་ལ་དབུལ་བྱ། །སློབ་དཔོན་
ལྷ་ནི་དམ་པ་སྟེ། །འབད་པའི་སྒོ་ནས་མཆོད་པར་འོས། །འཇིག་རྟེན་རྗེས་བཟུང་རྒྱུ་ཕྱིར་གྱིས། །
145

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དེ་ཉིད་དེ་ལྟའི་གཟུགས་ཅན་ནོ། །གང་གིས་བླ་མ་རྡོ་རྗེ་འཛིན། །ཐ་དད་ཉིད་དུ་མཐོང་གྱུར་པ། །
དེ་ཡིས་དེ་ནི་དངོས་གྲུབ་ནི། །ཚོགས་པའི་མཚན་ཉིད་ཅན་མི་ཐོབ། །མཆོད་པ་ཐམས་ཅད་
ཡོངས་སྤངས་ནས། །བླ་མ་མཆོད་པ་ཡང་དག་འབྱུང་། །དེ་མཉེས་པས་ནི་ཀུན་མཁྱེན་པའི། །ཡེ་
ཤེས་མཆོག་དེ་འཐོབ་པར་འགྱུར། །གང་ཞིག་བསྐལ་བ་བྱེ་བ་ནི། །བརྒྱ་ཕྲག་ཏུ་ཡང་རྙེད་དཀའ་
བ། །དེ་ཉིད་སངས་རྒྱས་བརྩོན་ལྡན་ལ། །སྐྱེ་བ་འདི་ལ་སྩོལ་བར་མཛད། །ཅེས་གསུངས་པ་ལྟར་
ངེས་བར་ལག་ཏུ་བླང་ངོ་། །
དེ་ནས་རྗེས་སུ་གནང་བའི་ཆོ་ག་ནི། བླ་མ་དམ་པ་མཉེས་ནས་རྗེས་སུ་གནང་བ་ནི་འདི་
སྐད་ཅེས། མཆོད་པ་ཀུན་གྱིས་མངོན་མཆོད་སྦྱིན། །སངས་རྒྱས་ཀུནགྱི་སྤྱན་སྔ་རུ། །བསྡད་
ནས་སྡིག་པ་ཀུན་སྤངས་བ། །ཁྱོད་ལ་ངས་དེང་ཕྲེང་བ་སོགས། །དབང་བསྐུར་བ་ཡིས་དབང་
བསྐུར་རོ། །ང་ཁྱོད་སྔགས་དང་རྒྱུད་འཛིན་ཅིང་། །དཀྱིལ་འཁོར་གྱི་ནི་སློབ་དཔོན་དུ། །སངས་
རྒྱས་བྱང་ཆུབ་སེམས་དཔའ་རྣམས། །ལྷ་རྣམས་ཀྱིས་ཀྱང་ཡང་དག་བཞེད། །ཁྱོད་ཀྱིས་དེ་ཉིད་
བདུད་རྣམས་ཕམ། །ཁྱོད་ཀྱིས་སངས་རྒྱས་ཐམས་ཅད་བཅོམ། །སེངྒེའི་སྤྱོད་པ་སྤྱོད་བཞིན་དུ། །
ཁྱོད་ཀྱིས་སེམས་ཅན་ཀུན་དོན་གྱིས། །ཡ་ང་བ་ནི་རྣམས་ལ་ཡང་། །ཆོས་རྣམས་ཀུནལ་སེར་སྣ་
དང། །སེམས་ཅན་ཀུན་ལ་མི་ཕན་གང་། །དེ་ནི་བུ་ཁྱོད་ཀྱིས་མི་བྱ། །ཇི་ལྟར་ཇི་ལྟར་ལམ་འདི་ལ།
སོམ་ཉི་ཟ་བར་མི་བྱའོ། །སྔགས་ཀྱི་སྤྱོད་ཚུལ་དམ་པ་ནི། །མཚུངས་མེད་ཁྱོད་ཀྱིས་བསྟན་པར་
གྱིས། །དཀྱིལ་འཁོར་འབྲི་བར་བྱས་ནས་ནི། །སློབ་མ་ཡོངས་སུ་བསྡུ་བར་གྱིས། །དོགས་པ་མེད་
པའི་སེམས་ཀྱིས་ནི། །སློབ་མ་ལ་དབང་བསྐུར་བར་གྱིས། །འཇིག་རྟེན་འཇིག་རྟེན་འདས་དངོས་
གྲུབ། །རྟུལ་ཞུགས་བསྟན་པར་ཁྱོད་ཀྱིས་སྒྲུབས། །དེ་ཉིད་རྟོག་པའི་སེམས་ལྡན་པས། །དེ་དག་
ཐམས་ཅད་འགྲུབ་པར་འགྱུར། །ཆོས་དབྱིངས་བྱིན་གྱིས་བརླབས་པ་དང་། །དམ་ཚིག་རྣམ་
146

༄༅། །དཔལ་གསང་བ་འདུས་པ་བཞུགས་སོ། །
༼མོ༽
སྤོངས་བསྐྱངས་པ་ལས། །རྟག་ཏུ་བླ་མ་གུས་ཁྱོད་ལ། །ལས་རྣམས་ཐམས་ཅད་འགྲུབ་པར་
འགྱུར། །དེ་ལྟར་བྱས་པས་ཤེས་པ་ནི། །སངས་རྒྱས་ལ་ཕན་འདོགས་ཞེས་སྐྲོགས། །དེ་ཕྱིར་
སངས་རྒྱས་ཀུན་མཁྱེན་པས། །ཁྱོད་ནི་མངོན་པར་བསྲུང་བར་འགྲུབ། །ཅེས་བརྗོད་ཅིང་དེའི་
དོན་བཤད་པར་བྱའོ།
།དེ་ནས་སློབ་མས་ཀྱང་བླ་མ་ལ་ཕྱག་བྱས་ནས་ལུས་བཏུད་དེ་ཐལ་མོ་སྙིང་
གར་སྦྱར་ནས། ཇི་ལྟར་གསུངས་བ་དེ་ཀུན་དེ་བཞིན་དུ་བགྱིའོ་ཞེས་བརྗོད་པར་བྱའོ། །དེ་ནས་
དཀྱིལ་འཁོར་བསྡུ་བ་ནི། །ལྷག་མོས་ཀྱི་སྐབས་ལྟར་རང་གི་ལུས་ཀྱི་དཀྱིལ་འཁོར་གྱི་གནས་སོ་
སོར། རྣམ་སྣང་ལ་སོགས་པའི་ལྷ་ཐམས་ཅད་བསྡུས་ནས། རང་བཞིན་འགྲོ་བ་ཐམས་ཅད་དཀྱིལ་
འཁོར་གྱི་ལྷའི་བདག་ཉིད་དུ་མངོན་སུམ་དུ་བལྟའོ། །
དེ་ནས་ཕུར་བུའི་བར་བསྡུ་བ་ན་ལྷའི་མཚན་མ་ཐམས་ཅད་ཕྱགས་ཏེ་སྣོད་བཟང་བོར་
བླུགས་ནས། གླུ་གར་དང་རོལ་མོའི་སྒྲ་དང་། གདུགས་དང་རྒྱལ་མཚན་ལ་སོགས་པའི་མཆོད་པ་
དང་བཅས་པས་སྤྱན་དྲངས་ཏེ། ཀླུ་རྣམས་བྱིན་གྱིས་བརླབ་པར་བྱ་བར་བསམས་ཏེ། ཆུ་ཀླུང་དུ་
འདོར་བར་བྱའོ། །དེ་ནས་རང་ཁམས་གསུམ་རྣམ་རྒྱལ་གྱི་ང་རྒྱལ་འཆང་བས་གཡོན་བརྐྱངས་ཀྱི་
གནས་ཤིང་། རྡོར་དྲིལ་བཟུང་བའི་ལག་པ་རྡོ་རྗེ་ཁུ་ཚུར་གཉིས་ཀྱི་མཛུབ་མོ་ལྕགས་ཀྱུ་བཞིན་བྱ་
སྟེ། ཕན་ཚུན་འཁྱུད་པ་སྐམ་པའི་ཕྱག་རྒྱས། ཨོཾ་བཛྲ་ཀི་ལ་ཨུད་ཀཱི་ལ་ཡང་སརྦ་བིགྷ་ནན་བཛྲ་
དྷ་ར་ཡ་ཨ་དྷ་བ་ཡ་ཧཱུྃ་ཧཱུྃ་ཕཊ་ཕཊ་ཧོཿ ཞེས་བཟླས་ཏེ་ཕུར་བུ་རྣམས་བྱུང་ལ། ༀ་རུ་རུ་སྶཱུ་རུ་ཛཱ་
ལ་ཏིཥྛ་སི་ཧ་ལོ་ཙ་ནེ་སརྦ་ཨརྠ་སཱ་དྷ་ནི་སྭཱ་ཧཱ། ཞེས་འོ་མ་ལ་བརྒྱ་རྩ་བརྒྱད་བཟླས་ཏེ་ཕུར་བུ་
རྣམས་བཀྲུས་པས། བགེགས་རྣམས་སོས་ཏེ་སངས་རྒྱས་པར་བསམས་ལ་ཁུང་བུ་དག དེ་ནས་
ཕུར་བུའི་ལྷ་རྣམས་གཤེགས་སུ་གསོལ་ཞིང་། ཕུར་བུའི་སྐུད་པ་རྣམས་བཀྲོལ་ཏེ་སྣོད་གཙང་
མར་བཞག་ལ། ཙན་དན་གྱི་ཆུས་བསང་གཏོར་བྱས་ཤིང་། ༀ་ཨཱཿཧཱུྃ་ས་ཏྭ་ཨནྠ༔ ཀུ་རུ་སྭ་སྟི་སྭཱ་
147

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཧཱ། ཞེས་བཟླས་ཏེ་སོ་སོའི་གནས་སུ་བཞག་གོ །དེ་ནས་སྔར་ཕྱོགས་སོ་སོའི་བཀོད་པའི་ཁྲོ་བོའི་
རྒྱལ་བོ་རྣམས་སྒྲུབ་ཐབས་ལྟར། ཕྱི་ནང་གི་མཆོད་པས་མཆོག་གླུ་གར་དང་རོལ་མོ་དང་བཅས་
པས་སྒྲུབ་ཐབས་ལྟར་གཏོར་མ་བཏང་སྟེ། རང་གི་ཡན་ལག་གམ། རང་བཞིན་གྱི་གནས་སུ་
གཤེགས་པར་གསོལ་ནས། དཀྱིལ་འཁོར་གྱིས་དེ་ཉིད་བ་བྱུང་ངམ་དྲི་བཟང་གིས་བྱུགས་ནས།
སྦྱིན་བདག་ལ་སོགས་པ་སེམས་ཅན་ཐམས་ཅད་ལ་ཕན་པར་བྱ་བའི་ཕྱིར་ཞི་བའི་སྦྱིན་སྲེག་ཆོ་ག་
བཞིན་བྱའོ། །གསང་བ་འདུས་པ་མི་བསྐྱོད་རྡོ་རྗེའི་དཀྱིལ་འཁོར་གྱི་ཆོ་ག་ཉི་ཤུ་བ། སློབ་དཔོན་
ཀླུའི་བྱང་ཆུབ་ཀྱི་ལུགས་ལ་ཇི་ལྟར་བྱ་བའི་ངེས་པའོ། །
148

༄༅། །དཔལ་གསང་བ་འདུས་པ་བཞུགས་སོ། །
༼མོ?